بنکم چندر چٹرجی

بنکم چندر چٹرجی یا بنکم چندر چٹوپادھیائے (27 جون 1838ء – 8 اپریل 1894ء) ایک بنگالی نژاد مصنف، شاعر اور صحافی تھے۔Staff writer. "Bankim Chandra: The First Prominent Bengali Novelist", The Daily Star, 30 June 2011 بنکم چندر نے بھارت کے قومی نغمہ وندے ماترم کی نغمہ سازی کی جس سے تحریک آزادی ہند کے دوران میں کارکنوں کو تحریک ملتی تھی۔ چٹوپادھیائے نے بنگالی زبان میں تیرہ ناول اور بہت سے تنقیدی، سائنسی اور طنزیہ مقالات لکھے۔ ان کی تصنیفات کے بھارت کی دوسری علاقائی زبانوں بشمول انگریزی میں بڑے پیمانے پر ترجمے ہوئے ہیں۔

چٹوپادھیائے کی پیدائش ایک کٹر برہمن خاندان میں ہوئی۔ انھوں نے بنگالی مخیر محمد محسن کے قائم کردہ ہوگلی محسن کالج اور پریزیڈنسی کالج، کلکتہ میں تعلیم حاصل کی۔ چٹوپادھیائے کا کلکتہ یونیورسٹی کے اولین گریجویٹ میں شمار ہوتا ہے۔ سنہ 1858ء سے 1891ء میں اپنی سبک دوشی تک وہ برطانوی حکومت ہند میں ڈپٹی کلکٹر اور ڈپٹی مجسٹریٹ کے منصب پر فائز رہے۔

چٹوپادھیائے بنگال بلکہ برصغیر ہند کی ادبی نشاۃ ثانیہ کی کلیدی شخصیت سمجھے جاتے ہیں۔ ان کی کچھ تحریریں، ناول، مضامین وغیرہ ہندوستان کی روایتی اور شاعرانہ اسلوب میں ڈھلی تحریروں سے یکسر مختلف اور طرز نو کا پتا دیتی ہیں اور ہندوستانی مصنفین کے لیے قابل تقلید ہیں۔

اگست 1906ء میں بپن چندر پال نے ایک وطن پرست رسالہ نکالنے کا فیصلہ کیا تو اس کا نام چٹوپادھیائے کے نغمہ وندے ماترم کے نام پر رکھا۔ اسی طرح لالا لاجپت رائے نے بھی اس نام سے ایک رسالہ جاری کیا تھا۔

 ابتدائی زندگی اور پس منظر 
چٹوپادھیائے نیہاٹی کے قریب چوبیس پرگنہ کے شمال میں واقع کنتھل پرا گاؤں میں ایک قدامت پسند بنگالی برہمن خاندان پیدا ہوئے۔ چٹوپادھیائے اپنے بھائیوں میں سے چھوٹے تھے۔ ان سے بڑے دو بچے یادو چندر چٹوپادھیائے اور درگا دیبی تھے۔ ان کے والد سرکاری افسر تھے اور مدناپور کے ڈپٹی کلکٹر ہو گئے تھے۔ ان کے ایک بھائی سنجیب چندر چٹوپادھیائے بھی ناول نگار تھے، ان کی کتاب "پلاماؤ" خاصی مشہور ہے۔

چٹوپادھیائے کی تعلیم ہوگلی محسن کالج اور بعد ازاں پریزیڈنسی کالج میں ہوئی جہاں انھوں نے سنہ 1858ء میں آرٹس سے گریجویشن کیا۔ وہ کلکتہ یونیورسٹی کے اولین دو گریجویٹ میں سے ایک تھے، پہلے چٹوپادھیائے اور دوسرے جدوناتھ بوس۔ اس کے بعد سنہ 1869ء میں قانون کی تعلیم بھی مکمل کی۔

 حوالہ جات 

 مزید دیکھیے 
 وندے ماترم
 بنگالی نشاۃ ثانیہ

 بیرونی روابط 

زمرہ:انیسویں صدی کی بنگالی شخصیات
زمرہ:انیسویں صدی کے بھارتی مرد مصنفین
زمرہ:انیسویں صدی کے بھارتی مضمون نگار
زمرہ:انیسویں صدی کے ہندوستانی شعرا
زمرہ:انیسویں صدی کے ہندوستانی صحافی
زمرہ:انیسویں صدی کے ہندوستانی ناول نگار
زمرہ:بھارتی اخبار مدیران
زمرہ:بھارتی ادبی نقاد
زمرہ:بھارتی تاریخی ناول نگار
زمرہ:بھارتی جریدہ مدیران
زمرہ:بھارتی سرکاری ملازمین
زمرہ:برطانوی ہند کے شعراء
زمرہ:بنگال پریذیڈنسی کی شخصیات
زمرہ:بنگالی زبان کے غنائی شعرا
زمرہ:بنگالی ناول نگار
زمرہ:بنگالی ہندو
زمرہ:پریزیڈنسی یونیورسٹی، کولکاتا کے فضلا
زمرہ:شمالی 24 پرگنہ ضلع کی شخصیات
زمرہ:کلکتہ یونیورسٹی کے فضلا
زمرہ:کولکاتا کے مصنفین
زمرہ:ہندوستانی غنائی شعرا
زمرہ:1838ء کی پیدائشیں
زمرہ:1894ء کی وفیات
زمرہ:نو ویدانت